போ 2009 வா 2010

போ 2009 வா 2010 ரமேஷ் சிவஞானம் போ 2009 வா 2010 போ 2009 ஏ! போர் முடிந்த பூமியானாய் நன்றி அங்கு உலை வைக்கப்பட்டது உயிர்கள் இந்த மயான பூமியில் இனி யார் அங்கு மனிதப்பயிர்கள் வளர்ப்பது? ஆராய்ச்சியாளர்களே! உயிர்ச்சுவடுகள் ஏதும் அகப்படுகிறதா? அழுகுரல்கள் ஏதும் கேட்கிறதா? ஊன் வடிந்து உயிராவது ஒழுகுகிறதா? பாருங்கள் எங்காவது மானுடம் தெரிகிறதா என்று? தமிழ் கொன்ற 2009 போகட்டும் தமிழ் கொண்டு 2010 ஆளட்டும் வாருங்கள் இனி ஊர் கூடித் தமிழ் தேர் இழுப்போம் 2010 இல் இனியாவது மூன்றெழுத்துக்களைக் காப்பாற்றுவோம் உயிர், தமிழ். வா 2010 தே வரும் வருடம் நலம் தரும் வருடமாகட்டும் வாசிக்கப்படாமல் போன பலபக்கங்கள் கொண்டு வாழ்கைப் புத்தகம் எழுதுவோம் புது வருடத்தில் வாருங்கள் தோழர்களே மனசு புதைந்த நாட்களை மறப்போம் அங்கு அனுபவக்காற்றைச் சுவைத்து வாழ்க்கை வரம்புகளில் வழுக்காமல் நடப்போம் வா புதுவருடமே... சுவாசிக்க நல்ல காற்று தா கடலோரம் காதல் கவிதை வாங்க தமிழலை கொண்டுவா கிராமங்கள் தோறும் மழலைகள் மடியினில் மடிக்கணணிகள் கொண்டுவா.. இணையத்தில் கிராமத்து தமிழ்ப்பூக்கள் நிதம்பூக்க வேண்டுமல்லவா நிஜங்களைக் காணும் கனவுகள் கொண்டுவா நிம்மதியாய் உறக்கம் கொள்ள கவலைகள் மறந்த நிலவு கொண்டுவா கண்ணாடி வாழ்கையை கவனமாய் கொண்டுசெல்ல வா புது வருடமே உன்னை விட எனக்குத் தெம்பு இருக்கிறது இருந்தாலும் உன் வரவு நல்வரவாகட்டும் மனதுக்கு வெள்ளையடித்து உன்னை வரவேற்போம் கண்களில் விளக்கேற்றி உன்னை வெளிச்சப்படுத்துவோம்